Kas metasaladused on olemas? Arvan et  mitte. Saladusest teeb pigem see saladuse, et keegi seda teada tahab saada. Ma ei usu olemuslike saladuste olemasolusse. Küll aga salatsemisesse. Nii on Da Vinci kood ehe näide meta- ehk hiigelsaladusest, millestki, mis justkui annaks tähenduse suurele osale reaalsusest milles me täna elame. Annaks tähenduse elule mis paljude jaoks ilma suure saladuseta igavaks ja tüütuks kätte läheb. Nii on saladuse otsimine mitmetele meist ka üheks isikliku elu mõtestamise vormiks.